Tiekėjams					2025-02-28


DĖL PROJEKTO KONKURSO „VIEŠOSIOS TURIZMO INFRASTRUKTŪROS PLĖTRA PRIE ALAUŠO EŽERO, SUDEIKIŲ MSTL.“ GAUTO TIEKĖJO PAKLAUSIMO

[bookmark: _Hlk135378665][bookmark: _Hlk133389129]Informuojame, kad vykdant supaprastintą atvirą projekto konkursą ,, Viešosios turizmo infrastruktūros plėtra prie Alaušo ežero, Sudeikių mstl.“ (pirkimo Nr. 1295185, skelbimas apie pirkimą paskelbtas per Centrinę viešųjų pirkimų informacinę sistemą 2025-02-20), vertinimo komisija gavo tiekėjo paklausimą, jį išnagrinėjo ir 2025-02-28 posėdyje priėmė sprendimą pateikti atsakymą.

Tiekėjo klausimas:
Laba diena,
Teikiame klausimus:
1) Pirkimo organizatorius, nenurodo konkrečiai kokį kiekį įrangos, statinių planuoja suprojektuoti, kas teritorijoje turi būti remontuojama, rekonstruojama, atitinkamai viešo pirkimo techninės užduoties reikalavimai yra neaiškūs, netikslūs.
Prašome konkrečiai nurodyti remontuojamus, rekonstruojamus, naujai statomus statinius įrangą ir kiekį (vienetais, kvadratais ir kt.).
2) Kas turės parengti elektros įvadų įkrovimo stotelėms ESO dalį (prisijungimas prie ESO tinklo ir el. apskaitos spintos projektavimas). Ar tiekėjas prisijungimo prie ESO tinklų projektą turi įvertinti savo pasiūlymo apimtyse?
3) Ar nagrinėjamai teritorijai yra parengti specialieji, detalieji ar kiti planavimo sprendimai. Jei parengti prašome pateikti su pirkimo užduotimi.
4) Kadangi užsakovas, pirkėjas yra Savivaldybė (kompetentinga institusija), prašome peteikti specialiuosius reikalavimus (apimtimi numatyta STR).[footnoteRef:1] [1:  Tekstas neredaguotas] 


Perkančiosios organizacijos atsakymas:
1) Utenos rajono savivaldybės administracija, organizuodama  projektų konkursą, tikisi, kad tiekėjai  projektiniuose pasiūlymuose pateiks  idėjų teritorijos zonavimui, įrenginių ir statinių išdėstymui, taip pat pasiūlymus  dėl remontuojamų, rekonstruojamų ar naujai projektuojamų objektų,  todėl šių objektų konkrečiai nenurodome. 
2) Su laimėjusiu projekto konkurse I vietą  tiekėju bus sudaryta sutartis projekto parengimui. Projekto rengėjas  turės suprojektuoti ESO dalį, todėl ją reikia  įsivertinti pasiūlyme.
3) Šiai teritorijai parengtų detaliųjų planų nėra. Galiojantys  teritorijų planavimo dokumentai: Utenos rajono savivaldybės teritorijos bendrasis planas,  (Reg. Nr. T00085181), Utenos rajono savivaldybės teritorijos vietinės reikšmės kelių tinklo specialusis planas, (Reg. Nr. T00080332).
4) Atkreipiame dėmesį, kad savivaldybė organizuoja projektų konkursą, I vietos laimėtojas bus kviečiamas parengti techninį darbo projektą. Pradedant rengti projektą bus išduoti specialieji reikalavimai. 

